Document ID: 31999R0831

ΚΑΝΟΝΙΣΜΟΣ (ΕΚ) αριθ. 831/1999 ΤΗΣ ΕΠΙΤΡΟΠΗΣ
της 21ης Απριλίου 1999
για την τροποποίηση του κανονισμού (ΕΚ) αριθ. 1489/97 για τη θέσπιση λεπτομερών κανόνων εφαρμογής του κανονισμού (ΕΟΚ) αριθ. 2847/93 του Συμβουλίου όσον αφορά τα συστήματα δορυφορικής παρακολούθησης των σκαφών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της κοινής αλιευτικής πολιτικής(1), όπως τροποποιήθηκε τελευταία από τον κανονισμό (ΕΚ) αριθ. 2846/98(2), και ιδίως το άρθρο 3 παράγραφος 10,
Εκτιμώντας:
ότι ο κανονισμός (ΕΚ) αριθ. 1489/97 της Επιτροπής, της 29ης Ιουλίου 1997, για τη θέσπιση λεπτομερών κανόνων εφαρμογής του κανονισμού (ΕΟΚ) αριθ. 2847/93 του Συμβουλίου όσον αφορά τα συστήματα δορυφορικής παρακολούθησης σκαφών(3) προσδιορίζει, στο παράρτημα ΙΙΙ, τα στοιχεία της αρμόδιας αρχής των κρατών μελών που είναι υπεύθυνη για το κέντρο παρακολούθησης της αλιείας (ΚΠΑ)· ότι τα στοιχεία αυτά είναι απαραίτητα για την ταυτόχρονη διαβίβαση των δεδομένων του ΚΠΑ του παράκτιου κράτους μέλους·
ότι είναι αναγκαίο να τροποποιηθεί ο κανονισμός (ΕΚ) αριθ. 1489/97 προκειμένου να συμπληρωθεί το παράρτημα ΙΙΙ του εν λόγω κανονισμού με τα στοιχεία των ΚΠΑ που ιδρύθηκαν πρόσφατα από ορισμένα κράτη μέλη·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλιείας και υδατοκαλλιέργειας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙΙ του κανονισμού (ΕΚ) αριθ. 1489/97 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Απριλίου 1999.

Labels: 12
8
6